Anete Sietiņa

Anete Sietiņa (dzimusi Kociņa  Limbažos) ir latviešu vieglatlēte, startē šķēpa mešanā. Viņa ir 2025. gada Pasaules čempionāta sudraba medaļas ieguvēja. Personiskais rekords 64,64 m, kas sasniegts 2025. gada septembrī Tokijā, ir viens no visu laiku labākajiem rezultātiem sievietēm Latvijas vieglatlētikas vēsturē. Atzīta par Latvijas gada sportisti (2026).

 Karjera 
A. Kociņa nāk no Salacgrīvas. Sākotnēji trenējusies basketbolā, pēc tam pievērsusies vieglatlētikai, no 15 gadu vecuma specializējusies šķēpa mešanā. Pirmā trenere — Rasma Turka, vēlāk Indra Eversone, kopš 2014. gada trenējās pie Valentīnas Eidukas,Anetes Kociņas maģija  Sports.lv bet 2022. gadā iekļāvās Ginta Palameika treniņgrupā.

2013. gadā A. Kociņa izcīnījusi bronzas medaļu pasaules čempionātā jauniešiem (U-18), 2015. gadā — sudraba medaļu Eiropas čempionātā junioriem (U-20).

2017. gadā vairākas reizes labojusi personisko rekordu. 2017. gada Eiropas U-23 čempionātā Bidgoščā A. Kociņa izcīnīja sudraba medaļu ar jaunu personisko rekordu 64,47 m, piekāpjoties tikai Riodežaneiro olimpiskajai čempionei no Horvātijas Sārai Kolakai.Škēpmetēja Kociņa kļūst par Eiropas U-23 vicečempioni  LSM A. Kociņa startēja arī 2017. gada Pasaules čempionātā pieaugušajiem Londonā. Ar rezultātu 62,26 m viņa palika 13. vietā, 3 cm aiz iespējas startēt finālsacensībās, tomēr apsteidzot daudz pieredzējušāko komandas biedreni Madaru Palameiku.

2019. gada Pasaules čempionātā Dohā A. Kociņa neiekļuva finālā, sasniedzot 24. vietu kopvērtējumā (56,70 m). Piedalījās  Tokijā. Kvalifikācijā aizmeta šķēpu 58,84 tālu, ieņēma 21. vietu un finālsacensībām nekvalificējās. 2023. gada Pasaules čempionātā Budapeštā A. Kociņa sasniedza savu sezonas labāko rezultātu (63,18 m) un izcīnīja 4. vietu. Vēl pirms pēdējās metienu sērijas atradās otrajā vietā, bet sestajā mēģinājumā divas konkurentes pārspēja viņas rezultātu un izstūma no medaļu pozīcijas.

2024. gada Eiropas čempionātā Romā iekļuva finālā un ar rezultātu 59,34 m ieguva 7. vietu.  Parīzē kvalifikācijas sacensībās ar 60,47 m tālu metienu ieņēma 15. vietu un finālam nekvalificējās.

2025. gada Pasaules čempionātā Tokijā izcīnīja sudraba medaļu, kļūstot par trešo vieglatlēti neatkarīgas Latvijas vēsturē, kas izcīnījusi medaļu pasaules čempionātā. Pirms tam to bija paveikušas tikai Ineta Radēviča un Laura Ikauniece. A. Sietiņa pēc trim mēģinājiemiem ieņēma tikai 10. vietu, bet turpinājumā uzlaboja savu pozīciju un pēdējā mēģinājumā veica 64,64 metrus tālu metienu, kas bija arī viņas personiskais rekords un nodrošināja 2. vietu. Savu medaļu viņa veltīja bijušajai trenerei, 2023. gadā mirušajai V. Eidukai. 2026. gada janvārī Sietiņa tika atzīta par 2025. gada Latvijas gada sportisti, kā arī par gada vieglatlēti.

 Sasniegumi 
2013Pasaules čempionāts jauniešiem3.54,26 m2014Pasaules čempionāts junioriem22.47,86 m2015Eiropas čempionāts junioriem 2.58,88 m2017Eiropas U-23 čempionāts 2.64,47 mPasaules čempionāts13.56,70 mUniversiāde6.58,49 m2018Eiropas čempionāts17.57,48 m2019Pasaules čempionāts24.56,70 m2021Olimpiskās spēles21.58,84 m2023Pasaules čempionāts4.63,18 m2024Eiropas čempionāts7.59,34 mOlimpiskās spēles15.60,47 m2025Pasaules čempionāts 2.64,64 m

 Atsauces 

 Ārējās saites 

 LOV profils

Kategorija:1996. gadā dzimušie
Kategorija:Limbažos dzimušie
Kategorija:Latvijas vieglatlētes
Kategorija:Šķēpa metēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki